РЕПУБЛИКА БЪЛГАРИЯ
     В И С Ш    С Ъ Д Е Б Е Н    С Ъ В Е Т

ПРОТОКОЛ № 7

от дистанционното заседание чрез видеоконферентна връзка
на Комисия „Съдебна карта, натовареност и съдебна статистика”
към Съдийската колегия на Висшия съдебен съвет,
проведено на 24 април 2022 г.

Днес, 27 април 2022 г. от 14:00 часа се проведе дистанционно заседание чрез видеоконферентна връзка на Комисия „Съдебна карта, натовареност и съдебна статистика” към Съдийската колегия на Висшия съдебен съвет в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
ЧЛЕНОВЕ:	ДАНИЕЛА МАРЧЕВА 
АТАНАСКА ДИШЕВА - отсъства
ДРАГОМИР КОЯДЖИКОВ 
БОЯН НОВАНСКИ 	
От администрацията на Висшия съдебен съвет присъстват експертните сътрудници към комисията: Арсения Тодорова – главен експерт в отдел „САОД“ в дирекция „ИТСС“ и Мирослав Младенов – младши експерт в отдел „САОД“ в дирекция „ИТСС.

Заседанието протече при следния дневен ред:

1. Предложение по оптимизиране на съдебния район на Окръжен съд – Стара Загора. 

2. Предложение по оптимизиране на съдебния район на Окръжен съд – Ямбол.

3. Писмо от Български институт за правни инициативи / БИПИ/ във връзка с решение по т. 3, протокол № 25/08.12.2021 г. на КСКНСС. 
(Писмо вх.№ ВСС-17020/15.03.2022 г.)

4. Предложение от Владислава Цариградска, съдия в Районен съд –
Луковит, Галя Вълкова, съдия в Софийски районен съд, Мирослава Тодорова, съдия в Софийски градски съд, Петина Николова, съдия в Районен съд – Шумен, Цветомира Велчева, съдия в Районен съд – Ловеч за създаване на специализирано звено – дирекция или сектор към Дирекция „Правна“ към АВСС, със задача да подпомага дейността на съдиите във връзка с работата по съдебни производства, в които участват пълнолетни или непълнолетни лица в уязвимо социално и/или здравословно положение – дела по Закона за здравето, Закона за защита срещу домашното насилие, всички видове наказателни дела, за поставяне под запрещение и други.

5. Обсъждане на предложение за определяне на допълнителни възнаграждения по чл. 233,  ал. 6, изр. първо от Закона за съдебната власт за 2021 година.

6.  Доклад  за дейността на   Комисия „Съдебна карта, натовареност и съдебна карта“ за 2021 г.
(Отложена с решение на КСКНСС по протокол № 6/30.03.2022 г., т.1)

7.  Предложение от председателя на ВАС за преразглеждане на т. 8.1. и т. 8.3 от Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела, приети от съдийската колегия на ВСС с решение по протокол № 45/14.12.2021 г. и изменени с решение по протокол № 2/25.01.2022 година, във връзка с решение на пленума на ВАС.
(Отложена с решение на КСКНСС по протокол № 6/30.03.2022 г., т.2)
 
8. Проект на изменение на статистическите форми за отчет на съдилищата, съобразно Правилата за определяне и поставяне на Индекси на съдебните актове за резултатите от инстанционната проверка и от производствата за възобновяване по наказателни дела приети от СК на ВСС с решение по протокол № 45/14.12.2021 г., изменени с решение по протокол № 2/25.01.2022 г. и в изпълнение на решение по т. 24.3 от протокол № 45/ 14.12.2021 г. на СК на ВСС.
(Отложена с решение на КСКНСС по протокол № 6/30.03.2022 г., т.3)

9. Проект за изменение и допълнение на Методиката за контрол и проверка на статистическите данни, отчитащи дейността на съдебните органи и съдиите в Република България (приета с решение на ВСС по протокол № 49/01.10.2015 год.) в частта отнасяща се до Индексите за резултатите от инстанционната проверка на съдебните актове и Указанията за поставянето им, в съответствие с Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела, приети от СК на ВСС с решение по протокол № 45/14.12.2021 г. и изменени с решение по протокол № 2/25.01.2022 година.
(Отложена с решение на КСКНСС по протокол № 6/30.03.2022 г., т.4)

10. Писмо от административния ръководител на Апелативен съд – Варна относно обвързаността на ЕИСС  и ПОНС.
(Писмо вх.№ ВСС-5666/15.03.2022 г.)

11. Писмо от г-н Драгомир Кояджиков-член на ВСС и член на работната група за промени в ЕИСС относно изменение на статистическите форми за отчет на районните, окръжните и апелативните съдилища касаещи административнонаказателните дела.

12. Писмо от г-жа Гергана Мутафова-член на ВСС и ръководител проект относно Дейност 5 - СИСМА по проект „Създаване на модел за оптимизация за съдебната карта на българските съдилища и прокуратури и разработване на Единна информационна система на съдилищата“.

13. Писмо от административния ръководител на Софийски военен съд за включване в групите за натовареност, група по която да се отчитат престъпления по Глава XIII – „Военни престъпления“, раздел II „Отклонения от военна служба“– чл. 380 - чл. 386 НК.
(Отложена с решение на КСКНСС по протокол № 6/30.03.2022 г., т.6)

14. Писмо от административния ръководител на РС – Сандански във връзка с статистически отчет за 2021 г. на РС – Сандански.

След обсъждане на предварително обявения дневен ред, направените предложения и на основание последвалите разисквания по дневния ред:

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

 1.  Включва в дневния ред на заседанието следните допълнителни точки: 

Доп. т. 15.  Предложение по оптимизиране на съдебния район на Окръжен съд – Габрово.

Доп. т. 16.  Предложение по оптимизиране на съдебния район на Окръжен съд – Добрич.

По дневния ред: 

1. ОТНОСНО: Предложение по оптимизиране на съдебния район на Окръжен съд – Стара Загора.

МОТИВИ: С решение по т. 4 от протокол № 34/05.10.2021 г. на съдийската колегия на Висшия съдебен съвет (СК на ВСС) е изразено съгласие са бъдат предприети действия за изготвяне на предложения по оптимизиране структурата и организацията на дейността на районните съдилища от съдебните райони на окръжните съдилища в градовете Стара Загора, Ямбол и Перник, съобразно приетите по проект „Създаване на модел за оптимизация на съдебната карта на българските съдилища и прокуратури и разработване на Единната информационна система на съдилищата“ модели за реорганизация и преформатиране на съдебната карта. Със същото решение е възложено на КСКНСС да предприеме всички необходими дейности по анализ на съответния съдебен район въз основа на изготвените анализи и доклади по цитирания проект, да осъществи публичен дебат за възможната реорганизация и да изготви план за реорганизация с конкретни предложения.
В изпълнение на цитираното решение, в комисията е внесено предложение от г-жа Даниела Марчева, г-н Драгомир Кояджиков и г-н Боян Новански – членове на КСКНСС, съдържащо анализ на законодателната рамка, тенденциите в дейността на районните съдилища от съдебния район на гр. Стара Загора, преглед на съществуващите тенденции и перспективи в дейността на Районен съд – Гълъбово, тенденциите в натовареността на РС – Гълъбово и останалите районни съдилища в съдебния район, както и качествените показатели, наличните материални и кадрови ресурси и бюджет на РС – Гълъбово, видно от което е следното:
Районен съд – Гълъбово е разкрит по предложение на министъра на правосъдието, с решение по т.1 от протокол № 41/04.10.2006г. на ВСС, в рамките на съдебен окръг гр. Стара Загора, със съдебен район, обхващащ административно - териториалните граници на община - Гълъбово, със следните населени места: гр. Гълъбово, с. Обручище, с. Медникарово, с. Искрица, с. Мъдрец, с. Главан, с. Помощник, с. Априлово, с. Мусачево, с. Разделна и с. Великово, считано от 01.03.2007 година. До 01.03.2007 г., в продължение на 43 години, посочените населени места са били в съдебния район на РС – Раднево.
Районен съд – Гълъбово се помещава в имот - частна общинска собственост, находящ се в гр. Гълъбово, ул. Стефан Стамболов № 2. Имотът е предоставен безвъзмездно за управление на Висшият съдебен съвет, съгласно договор № ВСС-4497/19.04.2018 г., сключен между Община Гълъбово и ВСС, за нуждите на Районен съд – Гълъбово за срок от 10 /десет/ години, считано от датата на подписването му – 16.03.2018 г. Съдът разполага с две самостоятелни заседателни зали и по този начин на всеки магистрат е осигурен пълен заседателен ден.
Щатът на Районен съд – Гълъбово включва една щатна бройка за „административен ръководител – председател“ и една щатна бройка за „районен съдия“. Щатната бройка за „административен ръководител – председател“, през целия отчетен период е била вакантна, а за изпълняващ функциите на председател е бил командирован Христо Ангелов - „съдия“ в РС – Стара Загора. Щатната бройка за „районен съдия“ е била заемана от: съдия Боряна Христова - от 05.08.2020 г. до 30.01.2021 г., командирована от ОС – Стара Загора; съдия Женя Иванова - през периода 01.02.2021 г. – 01.05.2021 г., командирована от РС – Стара Загора; съдия Ваня Тенева - през периода 05.07.2021 г. – 31.08.2021 г., командирована от РС – Стара Загора; съдия Иван Режев - през периода 07.09.2021 г. – 03.12.2021 г., командирован от РС – Стара Загора; съдия Таня Илкова – от 06.12.2021 г. до края на отчетния период, командирована от РС – Стара Загора. 
С решение по протокол № 24/22.06.2021 г. на СК на ВСС, съдия Боряна Христова е назначена на длъжността „съдия“ в РС – Гълъбово. Същата е встъпила в длъжност на 02.07.2021 г., но ползва отпуск, поради бременност и раждане и се налага командироването на съдии да продължи. И през 2021 г. като „съдия по вписванията“ работи госпожа Петя Колева, но от месец май 2021 г., същата е в отпуск за отглеждане на дете. Длъжността „държавен съдебен изпълнител“ продължава да се заема от госпожа Господинка Налсъзова.
За последните три години няма промяна в щатната численост за съдиите.
Видно от направен сравнителен анализ на постъпленията на дела за 2019 г., 2020 г., и 2021 год., се наблюдава трайна тенденция към намаление на делата.
Администрацията на РС – Гълъбово по щатно разписание се състои от обща и специализирана администрация. През цялата 2021 г. щатната численост е 10 бр. съдебни служители и не е променяна. 
Общата администрация на съда се състои от двама служители: административен секретар и главен счетоводител. 
Специализираната администрация е организирана в „Наказателно деловодство”, „Гражданско деловодство”, „Архив”, „Съдебни секретари”, Бюро „Съдимост”, „Връчване на призовки и съдебни книжа” и „Съдебно - изпълнителна служба”. В тези служби работят общо 6 съдебни служители. 
Експертна длъжност една: системен администратор, техническа длъжност една: чистач/хигиенист.
При оптимизиране дейността на районните съдилища, в случаите на закриване или откриване на съдилища, следва да се имат предвид предварително установени критерии, които се основават на обективни и общовалидни данни. Примерните критерии, които са от значение за взимане на решение за броя и местоположението на съдилищата и са възприети въз основа на общите критерии за преструктуриране на съдилища от Европейската мрежа за съдебни съвети, се изразяват в следното: 
- териториална достъпност на органите на съдебна власт; 
- географски разстояния и достъпност на транспортни средства; 
- структурна натовареност на органите на съдебна власт; 
- адекватен брой съдии и съдебни служители, за да се гарантира високо качество в дейността на съответния орган на съдебна власт. 
За целият период от създаването и досега, натовареността на РС –Гълъбово не оправдава функционирането на съд в община Гълъбово. Липсата на кадрова обезпеченост с магистрати и служители (неколкократно проведени процедури за избор на административни ръководители при липса на кандидати), както и липса на магистрати, които желаят да правораздават, създават обективни пречки за нормалното функциониране на районния съд. Същевременно, населението на общината, видно от статистическите справки, за последните 5 години е намаляло с близо 10%, и не надвишава 11 000 души., като данните за достъпа до правосъдие сочат, че няма население, живеещо в необлагодетелстван планински район. От друга страна, отдалечеността до гр. Раднево е 23 км. Преди разкриването на съда в гр. Гълъбово през 2007 г., в продължение на 43 години, съдебният район е бил част от РС – Раднево, като се държи сметка, че изграждането на по-голямата част от пътната и комуникационната инфраструктура са факт през последните 20-30 години и това е следствие от развитието на предприятията от минно-добивната промишленост в града.
Въз основа на изложените съображения, подробно развити в направения анализ, както и в съответствие с разпоредбите на чл. 126, ал. 1 от Конституцията на Република България, чл. 30, ал.2, т. 7 от Закона за съдебната власт, във връзка с решение по т.4 от протокол № 34/05.10.2021 г. на съдийската колегия на Висшия съдебен съвет, КСКНСС счита за целесъобразно да бъде обсъден въпроса за оптимизиране на дейността на Районен съд – Гълъбово чрез прилагане на един от възможните модели – обединяване на РС – Гълъбово и РС – Раднево в един районен съд, като последният стане приемащ и селищата от съдебния район на РС – Гълъбово преминат към съдебния район на РС – Раднево, както е било до 2007г. 
В тази връзка комисията приема за важно преди да бъде разгледан от СК въпроса за преструктурирането, да бъдат събрани становищата на засегнати страни, които да бъдат взети предвид от съдийската колегия при решаване по същество на въпроса за оптимизацията.

Въз основа на горното,

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
     				    Р Е Ш И:

1.1. Предлага на СК на ВСС да открие процедура по оптимизиране на структурата и организацията на дейността на районните съдилища от съдебния район на Окръжен съд – Стара Загора и да се възложи на комисия „Съдебна карта, натовареност и съдебна статистика” при СК на ВСС в срок до ………. да организира обществено обсъждане и обобщи всички изразени становища на заинтересованите страни по отношение на въпроса за обединяване чрез вливане на  РС – Гълъбово към РС – Раднево и свързаната с това промяна в  границите на съдебния район на РС – Раднево, както и да изготви проект на решения вкл. с оглед уреждането на правните последици от обединяването на съдилищата (правоприемство, преназначаване на съдии и съдебни служители по реда на чл. 194, ал. 1 ЗСВ, неприключили съдебни дела, архивиране на свършените дела, разпределение на ползването на недвижимото имущество, преминаването на движимото имущество и моторни превозни средства на предложеният за закриване съд, както и всички други бюджетни и финансови последствия от закриването на съда и др.).

1.2. Внася  в заседание насрочено за 10.05.2022 г. предложенията по т.1, като предлага на СК на ВСС да вземе следното решение:

ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ОТКРИВА ПРОЦЕДУРА по оптимизиране на структурата и организацията на дейността на районните съдилища от съдебния район на Окръжен съд – Стара Загора.

2. ВЪЗЛАГА на комисия „Съдебна карта, натовареност и съдебна статистика” при СК на ВСС в срок до ………. да организира обществено обсъждане и представи на колегията изразените становища на заинтересовани страни по отношение на въпроса за преструктуриране на  РС – Гълъбово чрез обединяване чрез вливане на  РС – Гълъбово към РС –Раднево и свързаната с това промяна в  границите на съдебния район на РС –Раднево, както и да изготви проект на решения вкл. с оглед уреждането на правните последици от обединяването на съдилищата (правоприемство, преназначаване на съдии и съдебни служители по реда на чл. 194, ал. 1 ЗСВ, неприключили съдебни дела, архивиране на свършените дела, разпределение на ползването на недвижимото имущество, преминаването на движимото имущество и моторни превозни средства на предложеният за закриване съд, както и всички други бюджетни и финансови последствия от закриването на съда и др.). 

2. ОТНОСНО: Предложение по оптимизиране на съдебния район на Окръжен съд – Ямбол.

МОТИВИ:
С решение по т. 4 от протокол № 34/05.10.2021 г. на съдийската колегия на Висшия съдебен съвет (СК на ВСС) е изразено съгласие да бъдат предприети действия за изготвяне на предложения по оптимизиране структурата и организацията на дейността на районните съдилища от съдебните райони на окръжните съдилища в градовете Стара Загора, Ямбол и Перник, съобразно приетите по проект „Създаване на модел за оптимизация на съдебната карта на българските съдилища и прокуратури и разработване на Единната информационна система на съдилищата“ модели за реорганизация и преформатиране на съдебната карта. Със същото решение е възложено на КСКНСС да предприеме всички необходими дейности по анализ на съответния съдебен район въз основа на изготвените анализи и доклади по цитирания проект, да осъществи публичен дебат за възможната реорганизация и да изготви план за реорганизация с конкретни предложения.
В изпълнение на цитираното решение комисията е обсъдила варианти въз основа на  изготвени доклади за Районен съд – Тополовград и Районен съд – Елхово, съдържащи анализи на социално-икономически и административно-териториални показатели/фактори, исторически данни, демографска структура, социална и икономическа активност на гражданите и стопанските субекти, географска структура на съответния район и транспортна свързаност, криминогенни фактори, нива на престъпност, показатели за натовареност, показатели по критерии „Административна структура“, показатели за ефективност, бюджет и сграден фонд.
Съгласно приетия от СК на ВСС и от ПВСС Доклад -предложения за оптимизация на съдилища в изпълнение на Дейност 1.6. „Разработване на предложения за оптимизация на съдебната карта“ по проект „Създаване на модел за оптимизация на съдебната карта на българските съдилища и прокуратури и разработване на Единната информационна система на съдилищата“, е направено предложение за прилагане на модел 2 по отношение на съдилищата в гр. Елхово и гр.Тополовград – обединяване  на двете съдилища, като едното от тях бъде приемащо. Предложението е обосновано с аргументите за изравняване на неравномерната натовареност в съдебния район, постигане на бюджетни облекчения чрез намаляване на разходите за издръжка на персонала и сградите. 
	В района на Окръжен съд  – Ямбол към момента има три самостоятелни районни съдилища – РС – Ямбол, РС – Тополовград и РС – Елхово. От изготвените доклади се установява следното:
- В гр. Тополовград до 1971 г. е действал Народен съд, който от 1972 г. се преименува и става районен съд. През м. май 1976 г. районният съд в Тополовград е закрит и дейността му е поета от Районен съд – Елхово. На основание Решение № 8 от 31 март 1981 г. на Държавния съвет на НР България /ДВ бр.44 от 1981г./ за определяне на районите и седалищата на съдилищата отново се разкрива Районен съд – Тополовград, считано от юни 1981 г.
Град Тополовград не е част от административна област Ямбол, а от област Хасково, но е част от съдебен окръг Ямбол. Данните по отношение на показателите за РС – Тополовград отнасящи се до възможността на гражданите да се придвижат до най-близкия съд са следните: 
-	2% население в необлагодетелстван планински район; 
-	26 км. отдалеченост до най-близкия РС /Елхово/; 
-	64 км. отдалеченост до РС в областния град /Ямбол/; 
-	налични са междуградски автобусни линии; 
-	няма ж.п. линии в юрисдикцията на РС; 
-	липса на електронни връзки между РС – Тополовград и други държавни, общински или съдебни институции; 
-	пощенските услуги се предоставят от Български пощи.
Районен съд – Тополовград се помещава се в имот - публична държавна собственост, находящ се в гр. Тополовград, ул. "Иван Вазов" № 2. Имотът е актуван с АПДС № 6003/20.07.2009 г. с отбелязани права на управление на ВСС. С решение на Пленума на ВСС по т.24-III.5 от протокол №43/24.11.16г. на административния ръководител на Районен съд – Тополовград е възложено стопанисването на недвижим имот – публична държавна собственост, находящ се в гр. Тополовград, ул. "Иван Вазов" № 2.
Видно от данните за 2019 год., 2020 год. и 2021 год., за РС –Тополовград се запазва щата на магистратите през годините – 2-ма магистрати. По данни на РС –Тополовград за периода 2019 г. – 2021 г. няма командировани магистрати от и в районния съд.
В Районен съд – Тополовград работят 9 съдебни служители, от които 4 съдебни служители в обща администрация: главен счетоводител и административен секретар /които са „ръководни длъжности“/, работник поддръжка сгради - /огняр и шофьор/ и чистач и 5 в специализирана администрация: съдебен деловодител – 2 лица, съдебен секретар – 2 лица, и 1 призовкар. С решение на КСА - пр.16/07.10.2019 г. са трансформирани: 1 щ. бр. „човешки ресурси“ в 1 щ. бр. „административен секретар“ и 1 щ. бр. „съдебен архивар“ в 1 щ. бр. „съдебен деловодител“. 
С решение на СК по протокол № 24/23.07.2019 г. е съкратен 1 "съдебен деловодител", считано от 01.09.2019 г.  С решение на СК по протокол № 20/07.2021 г. е съкратен 1 "съдебен деловодител", считано от 01.09.2021година.
Съотношението на броя на служителите към броя на магистратите в РС – Тополовград е следното: общ брой служители/магистрати – 4,50; брой спец. администрация/магистрати – 2,50; брой обща администрация/магистрати - 2,00; общ брой служители/магистрати, вкл. ДСИ и СВ – 5,50;.
В първия от показателите за натовареност на районните съдилища е изчислен общия брой на постъпилите дела (граждански и наказателни) месечно на един магистрат по щат. Данните за РС – Тополовград показват увеличение на броя месечно постъпили дела на един магистрат през 2021 г. – 21,08 д. спрямо 2020 г. /16,92 д./ и 2019 г. /20,25 д./ Средните стойности за районните съдилища в района на Ямбол са: 33,50 д. за 2019 г., 26,59 д. за 2020 г. и 29,95 д. за 2021 г.
Общият брой на свършените дела месечно на един магистрат по щат за РС – Тополовград следват статистиката на общо постъпилите дела. РС – Тополовград е под средните стойности в рамките на окръжния район – 21,25 дела през 2021 г., 16,79 дела през 2020 г. и 21,13 дела през 2019 г.
По показател „Относителен дял на гражданските дела към общо постъпили и свършени дела за периода 2019-2021 г.“ по отношение относителният дял на постъпилите гражданските дела спрямо общия брой постъпили дела на ниво окръжен район Ямбол, при РС – Тополовград за изследвания период данните показват движение в процентите между 79 % и 81 %. По отношение на делът на гражданските дела към общия брой свършени дела-РС – Тополовград се движи в процентите между 73 % и 81 %.
По показател „Брой постъпили и свършени граждански дела месечно на 1 магистрат за периода 2019-2021 г.“ за тригодишен период (2019-2021 г.), данните за РС – Тополовград данните показват, че броят на постъпили граждански дела на 1 магистрат по щат се увеличава в годините. За 2021 г. броят на постъпилите граждански дела месечно на един магистрат е 17,13 д., през 2020 г. – 12,46 д. и през 2019 г. – 16,00 д.
По отношение на свършените граждански дела за РС – Тополовград данните показват аналогични нива като при постъпилите граждански дела. Налице е увеличение на броя свършени граждански дела, които се падат на един магистрат месечно – 17,29 д. за 2021 г. , 12,29 д. за 2020 г. и 16,04 д. за 2019 г.
По показател – постъпили и свършени граждански дела месечно на един магистрат по вид дела за РС – Тополовград, в РС – Тополовград за изследвания период 2019 – 2021 г. най – голям е броят на заповедните производства, следван от исковите и ЧГД. Средната стойност на постъпилите искови производства на 1 магистрат по щат е 2,75 д., ЧГД – 1,44 д. и заповедни производства – 11,00 д. Свършени: средната стойност на исковите – 2,76 д., ЧГД – 1,43 д. и заповедни производства – 11,01 д.
По показател „Брой постъпили и свършени наказателни дела месечно на 1 магистрат за периода 2019-2021 г.“ за РС –Тополовград данните показват, че броя на постъпили наказателни дела на 1 магистрат по щат намаляват в годините, като за 2021 г. броят на делата на един магистрат е 3,96 д., за 2020 г. 4,46 д. и за 2020 г. – 4,25 д.
По отношение на свършените наказателни дела за РС – Тополовград данните показват аналогични нива като при постъпилите наказателни дела. През 2021 г. е налице намаление на броя свършени наказателни дела месечно на един магистрат – 3,95 д. спрямо броят им през 2020 г. и 2021 г.
По показател – постъпили и свършени наказателни дела месечно на един магистрат по вид дела за РС – Тополовград, данните показват леко увеличение на постъпилите НОХД и НЧХД през 2021 г. спрямо същите дела през 2019 г. и 2020 г. При броят на АНХД и ЧНД се отчита намаление през 2021 г. в сравнение с броя дела през 2020 г. Средната стойност на постъпилите НОХД и НЧХД на 1 магистрат по щат е 1,78 д., АНХД – 1,21 д. и ЧНД – 1,24 д. По отношение на свършените наказателни дела по вид за РС – Тополовград данните показват аналогични нива като при постъпилите наказателни дела – увеличение на броя НОХД и НЧХД през 2021 г. и намаление на АНХД и ЧНД спрямо предходните две години. Средната стойност на свършените НОХД и НЧХД на 1 магистрат по щат е 1,70 д., АНХД – 1,56 д. и ЧНД – 1,35 д. 
Резултатите от показателите за ефективност са описани подробно в изготвения за РС – Тополовград доклад.
Видно от бюджета на РС – Тополовград, разходите по §2 00 "Други възнаграждения и плащания на персонала през 2021 г. са около 8 % от общия бюджет, а разходите по § 10 00 "Издръжка" – около 5 %.

- В гр. Елхово  за първи път се създава Околийски съд – Елхово, който функционира в периода 1881 – 1944 година. В периода 1944 – 1996 година функционира Народен съд – Елхово, а от 1996 година до момента наименованието на съда е Районен съд – Елхово.
Районен съд  – Елхово е един от трите районни съдилища в Ямболски съдебен окръг. Районът на действие на съда включва две общини – общ. Елхово и общ. Болярово. Община Болярово се състои от 20 населени места, в т.ч. един град - общинският център и 19 села. Общият брой на населението през 2021 г. в общините Елхово и Болярово е 16 965 души. По – голямата част от населението на областта живее в градовете – 10 658 души или 59%, а 6955 души или 41% живеят в селата. За 2021 г. коефициентът на безработица в района на РС – Елхово е 11,1%, с 2,5% по – нисък спрямо 2020 г. и около 2 пъти над средното ниво за страната /5,5%/. Данните по отношение на показателите на РС – Елхово, отнасящи се до възможността на гражданите да се придвижат до най-близкия съд са следните са следните: -0.4% население в необлагодетелстван планински район; 
-26 км. отдалеченост до най-близкия РС /Тополовград/; 
-37 км. отдалеченост до РС в областния град /Ямбол/; 
-налични са междуградски автобусни линии; 
-няма ж.п. линии в юрисдикцията на РС; 
-пощенските услуги се предоставят от Български пощи.
Районен съд – Елхово се помещава в имот – публична държавна собственост, находящ се в гр. Елхово, ул. "Пирот" № 2. Имотът е актуван с АПДС № 3114/01.12.2011 г. с отбелязани права на управление на ВСС от 30.09.2016 г. С решение на пленума на ВСС по т.24-III.4 от протокол №43/24.11.16г. на административния ръководител на Районен съд – Елхово е възложено стопанисването на недвижим имот – публична държавна собственост, находящ се в гр. Елхово, ул. "Пирот" №2. С решение на по т. 36 от протокол №14/18.06.2020г. на пленума на ВСС е прието цялостно разпределение на ползването на помещенията в административната сграда в гр. Елхово, ул. "Пирот" №2 между органите на съдебната власт, като за нуждите на РС – Елхово са разпределени, както следва: част от сутерен, част от първи и част от втори етаж. Останалата част от помещенията се ползват от Териториално отделение Елхово към Районна прокуратура – Ямбол, ОЗ „Охрана“ и Агенция по вписванията.
Видно от данните за 2019 год., 2020 год. и 2021 год., за РС – Елхово се запазва щатът на магистратите през годините – 4-ма магистрати. За периода 2019 г. – 2021 г. от РС – Елхово са командировани двама магистрати. Няма командировани магистрати в районния съд. 
В Районен съд – Елхово работят 16 съдебни служители, от които: 3 служители в обща администрация: 1 системен администратор, 1 чистач/хигиенист и 1 работник, поддръжка сгради /също така изпълнява и дейностите на огняр/; 11 служители в специализирана администрация: 5 съдебни деловодители, 5 съдебни секретари, 1 призовкар и 2 лица на ръководни длъжности /1 административен секретар и 1 главен счетоводител/.
Съотношението на броя на служителите към броя на магистратите в РС – Елхово е следното: общ брой служители/магистрати – 4,00; брой спец.администрация/магистрати– 2,75; брой обща администрация/магистрати – 0,75; общ брой служители/магистрати, вкл. ДСИ и СВ – 4,50.
По показател „Брой постъпили и свършени дела месечно на 1 магистрат по щат за периода 2019-2021 г.“ данните за РС – Елхово показват увеличение на броя постъпили дела месечно на един магистрат по щат от 24,15 дела през 2020 г. до 29,65 дела през 2021 г. Броят на граждански и наказателни дела на 1 магистрат през 2019 г. е 32,42 д. Средна стойност на постъпилите дела за районните съдилища в района на ОС – Ямбол през 2019 г. е 33,50 д., през 2020 г. – 26,59 д. и 2021 г. - 29,95 д. По изследвания показател РС – Елхово е под средното ниво за района на Ямбол.
При общия брой на свършените граждански и наказателни дела месечно на един магистрат по щат данните показват аналогични нива като при постъпилите дела. Броят на свършените дела месечно на един магистрат през 2021 г. е 30,27 д., през 2020 г. 23,63 д. и 2019 г. – 29,15 д. По брой свършени дела РС – Елхово е под средните стойности за района на Ямбол.
По показател „Относителен дял на гражданските дела към общо постъпили и свършени за периода 2019-2021 г.“ Относителният дял на постъпилите гражданските дела спрямо общия брой постъпили дела за изследвания период на ниво окръжен район Ямбол варира в порядъка от 71 % до 74 %. За РС – Елхово данните показват, че се движи в по-ниски стойности, в сравнение със стойностите, средни за района на Ямбол - 65,55% за 2019 г., 66,35% за 2020 г. и 52,99% за 2021 г./. По отношение на гражданските дела към общия брой свършени дела - РС – Елхово също се движи в по-ниски проценти спрямо средните за района на Ямбол - 61,83% през 2019 г., 66,75% през 2020 г. и 55,06% през 2021 г.
По показател „Брой постъпили и свършени граждански дела месечно на 1 магистрат за периода 2019-2021 г.“ за тригодишен период (2019 - 2021 г.) за РС – Елхово данните показват, че броя на постъпили граждански дела на 1 магистрат по щат намаляват в годините от 21,25 д. през 2019 г. до 16,02 д. през 2020 г. и 15,71 д. през 2021 г. По отношение на свършените граждански дела месечно на един магистрат по щат за РС – Елхово данните показват аналогични нива като при постъпилите граждански дела. Броят на делата за 2019 г. е 18,02 д. за 2020 г. – 15,77 д. и 2021 г.- 16,66 д.
По показател постъпили и свършени граждански дела по вид – искови, частни и заповедни производства месечно на 1 магистрат по щат в РС –Елхово, през 2021 г. броят на исковите производства месечно на един магистрат е 3,67 д. Налице е намаление на броя искови производства спрямо 2020 г. и 2019 г. По отношение на ЧГД и заповедните производства /12,04 д./ за 2021 г. се отчита увеличение в сравнение с 2020 г. /11,02 д./ и намаление спрямо 2019 г. /13,65 д./. По отношение на свършените граждански дела по вид данните показват аналогични нива като при постъпилите дела. Броят на исковите производства месечно на един магистрат по щат за 2021 г. е 3,52 д. за 2020 г.- 5,85 д. и за 2019 г. – 4,77 д. Месечно на магистрат за 2021 г. се падат 13,15 ЧГД и заповедни производства, за 2020 г. – 9,92 д. и за 2019 г. – 13,25 д.
По показател „Брой постъпили и свършени наказателни дела месечно на 1 магистрат за периода 2019-2021г.“ за РС – Елхово данните показват увеличение на броя постъпили наказателни дела месечно на 1 магистрат по щат през 2021 г. /13,94 д./ спрямо 2020 г. /8,13 д./ и 2019 г. /11,17д. /. По отношение на свършените наказателни дела за РС – Елхово данните показват аналогични нива като при постъпилите наказателни дела. Налице е увеличение на броя свършени наказателни дела през 2021 г. /13,60 д. / в сравнение с 2020 г. /7,86 д. / и 2019 г. /11,13 д. /.
По показател – постъпили и свършени наказателни дела месечно на един магистрат по вид дела за РС – Елхово, данните показват, увеличение през 2021 г. по трите вида дела спрямо 2020 г. Броят на постъпилите наказателни дела през 2019 г. е следният: НОХД и НЧХД – 3,92 д., АНХД – 2,50 д. и ЧНД – 4,75 д. По отношение на свършените наказателни дела по вид за РС – Елхово данните показват аналогични нива като при постъпилите наказателни дела. Броят на делата, които се падат месечно на един магистрат през 2021 г. е 7,48 НОХД и НЧХД, 2,21 АНХД и 3,92 ЧНД.
Резултатите от показателите за ефективност са описани подробно в доклада изготвен за РС – Елхово.
Видно от бюджета на РС – Елхово, разходите по §2 00 "Други възнаграждения и плащания на персонала през изследвания период са между около 10 % от общия бюджет, а разходите по § 10 00 "Издръжка" – около 6 %.
След проведено обсъждане и задълбочен анализ на изведените в докладите данни, както и в съответствие с разпоредбите на чл.126, ал.1 от Конституцията на Република България, чл. 30, ал.2, т. 7 от Закона за съдебната власт, във връзка с решение по т.4 от протокол № 34/05.10.2021 г. на съдийската колегия на Висшия съдебен съвет, КСКНСС счита за целесъобразно обединяването на  Районен съд – Тополовград и Районен съд – Елхово като конкретния подход относно вливането и правоприемството да бъде решен след провеждане на обсъжданията на заинтересованите страни.

Въз основа на горното, 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
       Р Е Ш И:

2.1. Предлага на СК на ВСС да открие процедура по оптимизиране на структурата и организацията на дейността на районните съдилища от съдебния район на Окръжен съд – Ямбол и да възложи на комисия „Съдебна карта, натовареност и съдебна статистика” при СК на ВСС в срок до ………. да организира обществено обсъждане и обобщи постъпилите становища на заинтересовани страни по отношение на въпроса за обединяване на РС –Елхово и РС – Тополовград, както и да изготви проект на решения вкл. с оглед уреждането на правните последици от преструктурирането на съдилищата и в двете възможни хипотези на обединяване чрез вливане (правоприемство, преназначаване на съдии и съдебни служители по реда на чл. 194, ал. 1 ЗСВ, неприключили съдебни дела, архивиране на свършените дела, разпределение на ползването на недвижимото имущество, преминаването на движимото имущество и моторни превозни средства на предложеният за закриване съд, както и всички други бюджетни и финансови последствия от закриването на съда и др.).

2.2. Внася  в заседание насрочено за 10.05.2022 г. предложения вариант за оптимизиране на съдебния район на Окръжен съд – Ямбол, като предлага на СК на ВСС да вземе следното решение:

ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ОТКРИВА ПРОЦЕДУРА по оптимизиране на структурата и организацията на дейността на районните съдилища от съдебния район на Окръжен съд – Ямбол.

2. ВЪЗЛАГА на комисия „Съдебна карта, натовареност и съдебна статистика” при СК на ВСС в срок до ………. да организира обществено обсъждане и обобщи постъпилите становища на заинтересовани страни по отношение на въпроса за обединяване на РС – Елхово и РС – Тополовград, както и да изготви проект на решения вкл. с оглед уреждането на правните последици от преструктурирането на съдилищата и в двете възможни хипотези на обединяване чрез вливане (правоприемство, преназначаване на съдии и съдебни служители по реда на чл. 194, ал. 1 ЗСВ, неприключили съдебни дела, архивиране на свършените дела, разпределение на ползването на недвижимото имущество, преминаването на движимото имущество и моторни превозни средства на предложеният за закриване съд, както и всички други бюджетни и финансови последствия от закриването на съда и др.).

3. ОТНОСНО: Писмо от Български институт за правни инициативи / БИПИ/ във връзка с решение по т. 3, протокол № 25/08.12.2021 г. на КСКНСС. 
(Писмо вх.№ ВСС-17020/15.03.2022 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

3.1. Приема за сведение писмото от Български институт за правни инициативи.

3.2. Организира среща с представители на Федерален съдебен център на САЩ, която да се проведе на 18.05.2022 г. от 16.30 ч.

3.3. За участие в срещата да се поканят министърът на правосъдието, членовете на СК на ВСС, председателят на Съюза на съдиите в България, председателят на Асоциация на българските административни съдии, председателят на Българската съдийска асоциация и председателят на Сдружението на администрацията в органите на съдебната власт.

4. ОТНОСНО: Предложение от Владислава Цариградска, съдия в Районен съд –Луковит, Галя Вълкова, съдия в Софийски районен съд, Мирослава Тодорова, съдия в Софийски градски съд, Петина Николова, съдия в Районен съд – Шумен, Цветомира Велчева, съдия в Районен съд – Ловеч за създаване на специализирано звено – дирекция или сектор към Дирекция „Правна“ към АВСС, със задача да подпомага дейността на съдиите във връзка с работата по съдебни производства, в които участват пълнолетни или непълнолетни лица в уязвимо социално и/или здравословно положение – дела по Закона за здравето, Закона за защита срещу домашното насилие, всички видове наказателни дела, за поставяне под запрещение и други.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

4.1. Отлага разглеждането на точката за следващото заседание на комисията.

4.2. Да се поканят за участие в заседанието г-жа Владислава Цариградска-съдия в Районен съд – Луковит, г-жа Галя Вълкова-съдия в Софийски районен съд, г-жа Мирослава Тодорова-съдия в Софийски градски съд, г-жа Петина Николова-съдия в Районен съд – Шумен и г-жа Цветомира Велчева-съдия в Районен съд – Ловеч.

5. ОТНОСНО: Обсъждане на предложение за определяне на допълнителни възнаграждения по чл. 233,  ал. 6, изр. първо от Закона за съдебната власт за 2021 година.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
    					    Р Е Ш И:

5.1. Да се изпрати писмо до директора на дирекция „Бюджет и финанси“ в АВСС, с което да се отправи запитване относно размера на заложени в бюджета за 2022 г. средства за допълнителни възнаграждения по чл. 233,  ал. 6, изр. първо от Закона за съдебната власт, както и да бъде изготвена справка за възможното разпределение на същите в ОСВ.

6. ОТНОСНО: Доклад  за дейността на Комисия „Съдебна карта, натовареност и съдебна статистика“ за 2021 г.
(Отложена с решение на КСКНСС по протокол № 6/30.03.2022 г., т.1)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

6.1. Приема доклада за дейността на Комисия „Съдебна карта, натовареност и съдебна статистика“ към Съдийската колегия на Висшия съдебен съвет за 2021 г.

6.2. Изпраща доклада за дейността на Комисия „Съдебна карта, натовареност и съдебна статистика“ за 2021 г. на Комисия по правни въпроси към Пленума на ВСС, по компетентност.

6.3. Изпраща на дирекция „Информационни технологии и съдебна статистика“ доклада за дейността на Комисия „Съдебна карта, натовареност и съдебна статистика“ към Съдийската колегия на Висшия съдебен съвет за 2021 г., за публикуване на интернет страницата на Висшия съдебен съвет, раздел „Постоянни комисии“ на ВСС, подраздел „КСКНСС“ – Отчети.

7. ОТНОСНО: Предложение от председателя на ВАС за преразглеждане на т. 8.1. и т. 8.3 от Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела, приети от съдийската колегия на ВСС с решение по протокол № 45/14.12.2021 г. и изменени с решение по протокол № 2/25.01.2022 година, във връзка с решение на пленума на ВАС.
(Отложена с решение на КСКНСС по протокол № 6/30.03.2022 г., т.2)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

7.1. Изпраща на постоянните работни групи по граждански, търговски и фирмени дела, наказателни дела и административни дела, сформирани с решение на КСКНСС по протокол № 7/27.05.2020 г., предложението на председателя на ВАС за преразглеждане на т. 8.1. и т. 8.3 от Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела, приети от съдийската колегия на ВСС с решение по протокол № 45/14.12.2021 г. и изменени с решение по протокол № 2/25.01.2022 година, за изразяване на становище.

7.2. Отлага разглеждането на точката за следващо заседание на комисията.

8. ОТНОСНО: Проект на изменение на статистическите форми за отчет на съдилищата, съобразно Правилата за определяне и поставяне на Индекси на съдебните актове за резултатите от инстанционната проверка и от производствата за възобновяване по наказателни дела  (приети от СК на ВСС с решение по протокол № 45/14.12.2021 г., изменени с решение на СК на ВСС по протокол № 2/25.01.2022 г.), в изпълнение на решение по т. 24.3 от протокол № 45/ 14.12.2021 г. на СК на ВСС.
(Отложена с решение на КСКНСС по протокол № 6/30.03.2022 г., т.3)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
     Р Е Ш И:

8.1. Одобрява изготвените проекти за изменение на статистическите форми за отчет на съдилищата съобразно Правилата за определяне и поставяне на Индекси на съдебните актове за резултатите от инстанционната проверка и от производствата за възобновяване по наказателни дела (приети от СК на ВСС с решение по протокол № 45/14.12.2021 г., изменени с решение на СК на ВСС по протокол № 2/25.01.2022 г.).

8.2.  Внася  проектите за изменение на статистическите форми за отчет на съдилищата съобразно Правилата за определяне и поставяне на Индекси на съдебните актове за резултатите от инстанционната проверка и от производствата за възобновяване по наказателни дела (приети от СК на ВСС с решение по протокол № 45/14.12.2021 г., изменени с решение на СК на ВСС по протокол № 2/25.01.2022 г.), в заседание на съдийската колегия на Висшият съдебен съвет насрочено за 10.05.2022 г., като предлага на СК на ВСС да приеме следните решения: 	       																		
  ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ПРОМЕНЯ статистическите форми за отчет на работата на Апелативен съд по Приложение 3 - Справка за резултатите от върнати обжалвани и протестирани наказателни дела на съдиите от апелативен съд, Приложение 3 - Справка за резултатите от върнати обжалвани и протестирани граждански и търговски дела на съдиите от апелативен съд съобразно Правилата за определяне и поставяне на Индекси на съдебните актове за резултатите от инстанционната проверка и от производствата за възобновяване по наказателни дела (приети от СК на ВСС с решение по протокол № 45/14.12.2021 г., изменени с решение на СК на ВСС по протокол № 2/25.01.2022 г.).

2. ПРОМЕНЯ статистическите форми за отчет на работата на Военно-апелативен съд по Приложение 3 - Справка за резултатите от върнати обжалвани и протестирани наказателни дела на съдиите от Военно-апелативен съд съобразно Правилата за определяне и поставяне на Индекси на съдебните актове за резултатите от инстанционната проверка и от производствата за възобновяване по наказателни дела (приети от СК на ВСС с решение по протокол № 45/14.12.2021 г., изменени с решение на СК на ВСС по протокол № 2/25.01.2022 г.).

3. ПРОМЕНЯ статистическите форми за отчет на работата на Военен съд по Приложение 3 - Справка за резултатите от върнати обжалвани и протестирани наказателни дела на съдиите от военен съд съобразно Правилата за определяне и поставяне на Индекси на съдебните актове за резултатите от инстанционната проверка и от производствата за възобновяване по наказателни дела (приети от СК на ВСС с решение по протокол № 45/14.12.2021 г., изменени с решение на СК на ВСС по протокол № 2/25.01.2022 г.).

4. ПРОМЕНЯ статистическите форми за отчет на работата на Окръжен съд по Приложение 3 - Справка за резултатите от върнати обжалвани и протестирани наказателни дела на съдиите от окръжен съд, Приложение 3 - Справка за резултатите от върнати обжалвани и протестирани граждански и търговски дела на съдиите от окръжен съд съобразно Правилата за определяне и поставяне на Индекси на съдебните актове за резултатите от инстанционната проверка и от производствата за възобновяване по наказателни дела (приети от СК на ВСС с решение по протокол № 45/14.12.2021 г., изменени с решение на СК на ВСС по протокол № 2/25.01.2022 г.).

5. ПРОМЕНЯ статистическите форми за отчет на работата на Административен съд по Приложение 2 - Справка за резултатите от върнати обжалвани и протестирани дела на съдиите от административен съд съобразно Правилата за определяне и поставяне на Индекси на съдебните актове за резултатите от инстанционната проверка и от производствата за възобновяване по наказателни дела (приети от СК на ВСС с решение по протокол № 45/14.12.2021 г., изменени с решение на СК на ВСС по протокол № 2/25.01.2022 г.).

6. ПРОМЕНЯ статистическите форми за отчет работата на Районен съд по Приложение 3 - Справка за резултатите от върнати обжалвани и протестирани наказателни дела на съдиите от районен съд, Приложение 3 - Справка за резултатите от върнати обжалвани и протестирани граждански и търговски дела на съдиите от районен съд, Приложение 3 - Справка за резултатите от върнати обжалвани и протестирани административни дела на съдиите от районен съд съобразно Правилата за определяне и поставяне на Индекси на съдебните актове за резултатите от инстанционната проверка и от производствата за възобновяване по наказателни дела (приети от СК на ВСС с решение по протокол № 45/14.12.2021 г., изменени с решение на СК на ВСС по протокол № 2/25.01.2022 г.).

7. ДА СЕ УВЕДОМЯТ административните ръководители на съдилищата за направените допълнения в статистическите форми за отчет.

8.   ДА СЕ УВЕДОМЯТ разработчиците на информационните системи за управление на делата в съдилищата за приетите промени в статистическите форми за отчет, за сведение и актуализиране на съответните системи.

9. Актуализираните форми за отчет ДА СЕ ПУБЛИКУВАТ на интернет страницата на ВСС в раздел „Съдебна статистика, регистри /Статистически форми за отчет“.

9. ОТНОСНО: Проект за изменение и допълнение на Методиката за контрол и проверка на статистическите данни, отчитащи дейността на съдебните органи и съдиите в Република България (приета с решение на ВСС по протокол № 49/01.10.2015 год.) в частта отнасяща се до Индексите за резултатите от инстанционната проверка на съдебните актове и Указанията за поставянето им, в съответствие с Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела (приети от СК на ВСС с решение по протокол № 45/14.12.2021 г., изменени с решение на СК на ВСС по протокол № 2/25.01.2022 г.).
(Отложена с решение на КСКНСС по протокол № 6/30.03.2022 г., т.4)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
     				    Р Е Ш И:

9.1. Одобрява изготвения Проект за изменение и допълнение на Методиката за контрол и проверка на статистическите данни, отчитащи дейността на съдебните органи и съдиите в Република България (приета с решение на ВСС по протокол № 49/01.10.2015 год.) в частта отнасяща се до Индексите за резултатите от инстанционната проверка на съдебните актове и Указанията за поставянето им, в съответствие с Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела (приети от СК на ВСС с решение по протокол № 45/14.12.2021 г., изменени с решение на СК на ВСС по протокол № 2/25.01.2022 г.).

9.2. Внася  Проект за изменение и допълнение на Методиката за контрол и проверка на статистическите данни, отчитащи дейността на съдебните органи и съдиите в Република България (приета с решение на ВСС по протокол № 49/01.10.2015 год.) в частта отнасяща се до Индексите за резултатите от инстанционната проверка на съдебните актове и Указанията за поставянето им, в съответствие с Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела (приети от СК на ВСС с решение по протокол № 45/14.12.2021 г., изменени с решение на СК на ВСС по протокол № 2/25.01.2022 г.), в заседание на СК на ВСС насрочено на 10.05.2022 г, като предлага на СК на ВСС да приеме следните решения:

								                         ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ИЗМЕНЯ И ДОПЪЛВА  Методиката за контрол и проверка на статистическите данни отчитащи дейността на съдебните органи и съдиите в Република България (приета с решение на ВСС по протокол № 49/01.10.2015 год.) в частта отнасяща се до Индексите за резултатите от инстанционната проверка на съдебните актове и Указанията за поставянето им в съответствие с Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела (приети от съдийската колегия на ВСС с решение по протокол № 45/14.12.2021 г. и изменени с решение на съдийската колегия на ВСС по протокол № 2/25.01.2022 год.).

2. Актуализираната Методика за контрол и проверка на статистическите данни отчитащи дейността на съдебните органи и съдиите в Република България ДА СЕ ИЗПРАТИ на разработчиците на информационните системи за управление на делата, за сведение и актуализация.

3. ДА СЕ УВЕДОМЯТ административните ръководители на съдилищата за приетите изменения и допълнения в Методиката за контрол и проверка на статистическите данни отчитащи дейността на съдебните органи и съдиите в Република България.

4. Актуализираната Методика за контрол и проверка на статистическите данни отчитащи дейността на съдебните органи и съдиите в Република България ДА СЕ ПУБЛИКУВА на интернет страницата на Висшия съдебен съвет в раздел „Съдебна статистика, регистри /Статистически форми за отчет“.

10. ОТНОСНО: Писмо от административния ръководител на Апелативен съд – Варна относно обвързаността на ЕИСС  и ПОНС.
(Писмо вх.№ ВСС-5666/15.03.2022 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
     				    Р Е Ш И:

10.1. Изпраща на постоянните работни групи по граждански, търговски и фирмени дела, наказателни дела и административни дела, сформирани с решение на КСКНСС по протокол № 7/27.05.2020 г., писмото на административния ръководител на Апелативен съд – Варна относно обвързаността на ЕИСС  и ПОНС, за изразяване на становище.

10.2. Отлага разглеждането на точката за следващо заседание на комисията.

       11. ОТНОСНО: Писмо от г-н Драгомир Кояджиков-член на ВСС и член на работната група за промени в ЕИСС относно изменение на статистическите форми за отчет на районните, окръжните и апелативните съдилища касаещи административнонаказателните дела.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
     				    Р Е Ш И:

11.1. Изпраща на постоянните работни групи по граждански, търговски и фирмени дела, наказателни дела и административни дела, сформирани с решение на КСКНСС по протокол № 7/27.05.2020 г., писмото на г-н Драгомир Кояджиков - член на ВСС и член на работната група за промени в ЕИСС относно изменение на статистическите форми за отчет на районните, окръжните и апелативните съдилища касаещи административнонаказателните дела, за изразяване на становище.

11.2. Възлага на г-н Тодор Събчев – директор на дирекция ИТСС към АВСС, с оглед предстоящи изменения на статистическите форми за отчет на съдилищата, да осигури необходимото съдействие от страна на отдел „ИО“ към дирекция „ИТСС“ в АВСС за създаване на автоматизиран алгоритъм за обединяване на постъпили статистически отчети от съответните органи на съдебна власт. 

11.3. Отлага разглеждането на точката за следващо заседание на комисията. 

12. ОТНОСНО: Писмо от г-жа Гергана Мутафова-член на ВСС и ръководител проект относно Дейност 5 - СИСМА по проект „Създаване на модел за оптимизация за съдебната карта на българските съдилища и прокуратури и разработване на Единна информационна система на съдилищата“.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
     				    Р Е Ш И:

12.1. Определя за участие в предвиденото обучение по Дейност 5 от проект „Създаване на модел за оптимизация за съдебната карта на българските съдилища и прокуратури и разработване на Единна информационна система на съдилищата“ от страна на ВСС, следните участници:
1. Г-жа Даниела Марчева – член на ВСС и председател на КСКНСС към СК на ВСС;
2. Арсения Тодорова – главен експерт в отдел „САОД“, дирекция „ИТСС“ в АВСС;
3. Мирослав Младенов – младши експерт в отдел „САОД“, дирекция „ИТСС“ в АВСС;
4. Камелия Любенова – сътрудник комисия в отдел „САОД“, дирекция „ИТСС“ в АВСС;

12.2. Да се изпратят писма до административните ръководители на апелативните съдилища, Софийски градски съд и Софийски районен съд, които в срок до 14.00 ч. на 29.04.2022 г. от получаването им да определят по двама представители, които да вземат участие в предвиденото обучение по Дейност 5 от проект „Създаване на модел за оптимизация за съдебната карта на българските съдилища и прокуратури и разработване на Единна информационна система на съдилищата“.

12.3. След получаване на информацията от съдилищата, същата да бъде предоставена на г-жа Гергана Мутафова-член на ВСС и ръководител проект, за сведение.

 13. ОТНОСНО: Писмо от административния ръководител на Софийски военен съд за включване в групите за натовареност, група по която да се отчитат престъпления по Глава XIII – „Военни престъпления“, раздел II „Отклонения от военна служба“– чл. 380 - чл. 386 НК.
(Отложена с решение на КСКНСС по протокол № 6/30.03.2022 г., т.6)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
     				    Р Е Ш И:

13.1. Приема за сведение проект за допълнение в Приложение № 2.2 „Наказателни дела“ към Правилата за оценка на натовареност на съдиите.

13.2. Одобрява проект за допълнение в Приложение № 2.2 „Наказателни дела“ към Правилата за оценка на натовареност на съдиите.

13.3. Внася проект на решение за допълнение в Приложение № 2.2 „Наказателни дела“ към Правилата за оценка на натовареност на съдиите, в заседание на Съдийската колегия на Висшия съдебен съвет, като предлага на СК на ВСС да приеме следните решения:	

ПРОЕКТ
 
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ДОПЪЛВА Приложение № 2.2 за наказателни дела към Правилата за оценка натовареността на съдиите, както следва: 
1.1. В група 16 на Приложение № 2.2 - допълва описанието на групата по следния начин, като след текста:  „…чл. 287а НК“, добавя: Престъпления против подчинеността и военната чест - чл.372 - чл.379а НК, Отклонение от военна служба - чл.380 - чл.386 НК, Престъпления против караулната, постовата, патрулната, вътрешната и граничната служба - чл.389 - чл.392 НК.

2. ВЪЗЛАГА на отдел „Статистически анализ и обработка на данни“ да отрази допълненията в Приложение № 2.2 към Правилата за оценка натовареността на съдиите.

3. ДА СЕ УВЕДОМЯТ административните ръководители на военните съдилища и Военно-апелативен съд за приетите допълнения в Приложение № 2.2 към Правилата за оценка натовареността на съдиите. 

4. ДА СЕ УВЕДОМЯТ фирмите, осъществяваща поддръжка на Единната информационна система в съдилищата, Централизираната система за разпределение на делата и СИНС за приетите допълнения в Приложение № 2.2 за наказателни дела към Правилата за оценка натовареността на съдиите.

14. ОТНОСНО: Писмо от административния ръководител на РС – Сандански във връзка с статистически отчет за 2021 г. на РС – Сандански.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
     				    Р Е Ш И:

14.1. Приема за сведение писмото от административния ръководител на РС – Сандански във връзка с статистически отчет за 2021 г. на РС – Сандански.

15. ОТНОСНО: Предложение по оптимизиране на съдебния район на Окръжен съд – Габрово.

МОТИВИ: С решение по т. 4 от протокол № 34/05.10.2021 г. на съдийската колегия на Висшия съдебен съвет (СК на ВСС) е изразено съгласие са бъдат предприети действия за изготвяне на предложения по оптимизиране структурата и организацията на дейността на районните съдилища от съдебните райони на окръжните съдилища в градовете Стара Загора, Ямбол и Перник, съобразно приетите по проект „Създаване на модел за оптимизация на съдебната карта на българските съдилища и прокуратури и разработване на Единната информационна система на съдилищата“ модели за реорганизация и преформатиране на съдебната карта. Със същото решение е възложено на КСКНСС да предприеме всички необходими дейности по анализ на съответния съдебен район въз основа на изготвените анализи и доклади по цитирания проект, да осъществи публичен дебат за възможната реорганизация и да изготви план за реорганизация с конкретни предложения.
В изпълнение на цитираното решение, на заседание на комисията на 27.04.2022 г. след обсъждане на предварително обявения дневен ред, направените предложения и на основание последвалите разисквания комисията взе решение като допълнителна да бъде включена точка 15 относно предложение за оптимизиране на съдебния район на Окръжен съд – Габрово.
Районен съд – Трявна функционира от 1 март 1985 година. С решение № 29 от 30.12.1984 година на Държавния съвет на Народна Република България от 01.01.1985 година се обособява към селищна система Трявна районен съд със седалище Трявна и с 5 души щатен персонал. 
Районен съд – Трявна се помещава в имот – публична държавна собственост, находящ се в гр. Трявна, ул. Бачо Киро №1. Имотът е актуван с АПДС № 2066/31.10.2012 г. с отбелязани права на управление на ВСС от 09.09.2016 г. С решение на Пленума на ВСС по т.22-ІI.1 от протокол №6/16.02.17г. на административния ръководител на Районен съд – Трявна е възложено стопанисването на недвижим имот – публична държавна собственост, находящ се в гр. Трявна, ул. "Бачо Киро" № 1. С решение по т. 67.1.2.2. от протокол № 27/01.11.2018 г. на Пленума на ВСС, на Окръжна прокуратура – Габрово, за нуждите на Териториално отделение – Трявна към Районна прокуратура – Габрово са предоставени за ползване 6 /шест/ броя помещения и два броя архивни помещения в Съдебна палата в гр. Трявна, ул. „Бачо Киро“ № 1.
Щатът на Районен съд – Трявна включва 1 щатна бройка за административен ръководител – председател и 1 щатна бройка за районен съдия. В случаи на отсъствие на и.ф. административен ръководител – председател са командировани съдии от районен съд – Габрово. За последните три години няма промяна в щатната численост за съдиите. 
Администрацията на РС – Трявна по щатно разписание се състои от обща и специализирана администрация. Щатната численост е 11 бр. съдебни служители., от които 4 съдебни служители в обща администрация: главен счетоводител и административен секретар /които са „Ръководни длъжности“/, работник, поддръжка сгради и чистач и 5 в специализирана администрация: съдебен деловодител – 2 лица, съдебен секретар – 2 лица и 1 призовкар. Районен съд – Трявна има един съдия по вписванията и един ДСИ.
При оптимизиране дейността на районните съдилища, в случаите на закриване или откриване на съдилища, следва да се имат предвид предварително установени критерии, които се основават на обективни и общовалидни данни. Примерните критерии, които са от значение за взимане на решение за броя и местоположението на съдилищата и са възприети въз основа на общите критерии за преструктуриране на съдилища от Европейската мрежа за съдебни съвети, се изразяват в следното: 
- териториална достъпност на органите на съдебна власт; 
- географски разстояния и достъпност на транспортни средства; 
- структурна натовареност на органите на съдебна власт; 
- адекватен брой съдии и съдебни служители, за да се гарантира високо качество в дейността на съответния орган на съдебна власт. 
Община Трявна е разположена в Централна България като територията и обхваща част от северните склонове на Централна Стара планина – от Предбалкана до билото на Тревненски дял на планината. Общината граничи с общините Габрово, Дряново, Велико Търново, Казанлък и Мъглиж. В състава на общината са включени 106 населени места.
 	Видно от статистическата справка за 2021 г. броят на населението в община Трявна е 9 526 души. 94% от населението живее в градовете, а – 6% в селата. Данните за достъпа до правосъдие сочат, че 18,3 % населението в необлагодетелстван планински район. Отдалечеността на град Трявна от Районен съд – Габрово е 23 км. 
 До град Трявна има автобусен и железопътен транспорт. На територията на общината преминава една от трите жп линии, свързващи Северна и Южна България - IV-та главна жп линия Русе – Подкова.
Видно от направен сравнителен анализ на постъпленията на дела за последните три години се наблюдава трайна тенденция към намаление на делата. По отношение на общия брой постъпили дела (граждански и наказателни) месечно на един магистрат, данните за РС – Трявна показват тенденция за намаляване на общия брой постъпили дела на един магистрат по щат от 18,50 д. през 2019 г. до 17,21 д. през 2021 г., от които над 55% са заповедни дела. 
Общият брой актове,  постановени от един съдия по реда на чл. 235, ал. 5 от ГПК,  са 5 броя за 1 месец. 
В рамките на окръжния район РС – Трявна е с най-малък брой постъпили граждански и наказателни дела месечно на 1 магистрат. При общият брой на свършените дела месечно на един магистрат за РС – Трявна през 2021 г. /18,29 д./ се отчита леко увеличение спрямо 2020 г. /17,25 д./. На ниво окръжния район РС – Трявна е с най-ниски показатели.
След проведено обсъждане и изложените съображения, както и в съответствие с разпоредбите на чл.126, ал.1 от Конституцията на Република България, чл. 30, ал.2, т. 7 от Закона за съдебната власт, във връзка с решение по т.4 от протокол № 34/05.10.2021 г. на съдийската колегия на Висшия съдебен съвет, КСКНСС счита за целесъобразно да бъде обсъден въпроса за оптимизиране на дейността на Районен съд – Трявна чрез прилагане на един от възможните модели – обединяване на РС – Трявна с РС – Габрово и разкриване на териториално отделение в гр. Трявна към Районен съд – Габрово. В тази връзка комисията приема за важно преди да бъде разгледан от СК въпроса за преструктурирането, да бъдат събрани становищата на всички засегнати страни, които да бъдат взети предвид от съдийската колегия при решаване по същество на въпроса за оптимизацията.

Въз основа на горното,

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
     				    Р Е Ш И:

15.1. Предлага на СК на ВСС да открие процедура по оптимизиране на структурата и организацията на дейността на районните съдилища от съдебния район на Окръжен съд – Габрово и да възложи на комисия „Съдебна карта, натовареност и съдебна статистика” при СК на ВСС в срок до ………. да организира обществено обсъждане и обобщи постъпилите становища на заинтересовани страни по отношение на въпроса за преструктуриране на  РС – Трявна чрез обединяване на РС – Трявна с РС –Габрово и разкриване на териториално отделение в гр. Трявна към Районен съд – Габрово, както и да изготви проект на решения вкл. с оглед уреждането на правните последици от преструктурирането на съда (правоприемство, преназначаване на съдии и съдебни служители по реда на чл. 194, ал. 1 ЗСВ, неприключили съдебни дела, архивиране на свършените дела, разпределение на ползването на недвижимото имущество, преминаването на движимото имущество и моторни превозни средства на предложеният за закриване съд, както и всички други бюджетни и финансови последствия от закриването на съда и др.).

15.2. Внася  в заседание насрочено за 10.05.2022 г. предложения вариант за оптимизиране на съдебния район на Окръжен съд – Габрово, като предлага на СК на ВСС да вземе следното решение:

ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ОТКРИВА ПРОЦЕДУРА по оптимизиране на структурата и организацията на дейността на районните съдилища от съдебния район на Окръжен съд – Габрово.

2. ВЪЗЛАГА на комисия „Съдебна карта, натовареност и съдебна статистика” при СК на ВСС в срок до ………. да организира обществено обсъждане и обобщи постъпилите становища на заинтересовани страни по отношение на въпроса за преструктуриране на  РС – Трявна чрез обединяване на РС – Трявна с РС – Габрово и разкриване на териториално отделение в гр. Трявна към Районен съд – Габрово, както и да изготви проект на решения вкл. с оглед уреждането на правните последици от оптимизацията на съда (правоприемство, преназначаване на съдии и съдебни служители по реда на чл. 194, ал. 1 ЗСВ, неприключили съдебни дела, архивиране на свършените дела, разпределение на ползването на недвижимото имущество, преминаването на движимото имущество и моторни превозни средства на предложеният за закриване съд, както и всички други бюджетни и финансови последствия от закриването на съда и др.).

16. ОТНОСНО: Предложение по оптимизиране на съдебния район на Окръжен съд – Добрич.

МОТИВИ: С решение по т. 4 от протокол № 34/05.10.2021 г. на съдийската колегия на Висшия съдебен съвет (СК на ВСС) е изразено съгласие са бъдат предприети действия за изготвяне на предложения по оптимизиране структурата и организацията на дейността на районните съдилища от съдебните райони на окръжните съдилища в градовете Стара Загора, Ямбол и Перник, съобразно приетите по проект „Създаване на модел за оптимизация на съдебната карта на българските съдилища и прокуратури и разработване на Единната информационна система на съдилищата“ модели за реорганизация и преформатиране на съдебната карта. Със същото решение е възложено на КСКНСС да предприеме всички необходими дейности по анализ на съответния съдебен район въз основа на изготвените анализи и доклади по цитирания проект, да осъществи публичен дебат за възможната реорганизация и да изготви план за реорганизация с конкретни предложения.
В изпълнение на цитираното решение, на заседание на комисията на 27.04.2022 г. след обсъждане на предварително обявения дневен ред, направените предложения и на основание последвалите разисквания комисията взе решение като допълнителна да бъде включена точка 16 относно предложение за оптимизиране на съдебния район на Окръжен съд – Добрич.
През 1993г. с решение на Висшия съдебен съвет №18 от 16.06.1993г. са разкрити Районен съд и Районна прокуратура със седалище - гр. Каварна и район на действие – община Каварна и община Шабла, на територията на Добрички съдебен окръг, считано от 01.07.1993 г.
Районен съд – Каварна се помещава в имот - публична държавна собственост, находящ се в гр. Каварна, ул. "Дончо Стойков" № 8. С решение на Пленума на ВСС по т. 35 - II.3 от протокол №9/09.03.2017 г. на административния ръководител на Районен съд – Каварна е възложено стопанисването на недвижим имот – публична държавна собственост, находящ се гр. Каварна, ул. "Дончо Стойков" № 8. Имотът е актуван с АПДС № 5193/20.12.2012 г. с отбелязани права на управление на ВСС от 07.09.2016г.
Щатът на Районен съд – Каварна включва 1 щатна бройка за административен ръководител – председател и 2 щатни бройки за районен съдия. За тригодишен период 2019 г. – 2021 г. в Районен съд – Каварна се запазва щата на магистратите – 3-ма магистрати, като за периода няма командировани магистрати от и в районния съд. 
Съдия Веселина Михайлова Узунова - Панчева назначена за административен ръководител – председател на РС – Каварна с пр. СК № 22/30.05.2017г., считано от 12.06.2017г. За последните три години в РС –Каварна не са провеждани конкурси за назначаване на магистрати.
В Районен съд – Каварна работят 15 съдебни служители, от които 4 съдебни служители в обща администрация: главен счетоводител и административен секретар /които са „Ръководни длъжности“/, системен администратор и чистач/хигиенист и 8 в специализирана администрация: съдебен деловодител – 2 лица, съдебен секретар – 2 лица, 1 съдебен деловодител - регистратура, той и БС, 1 съдебен деловодител СИС, 1 съдебен архивар и 1 призовкар. 
При оптимизиране дейността на районните съдилища, в случаите на закриване или откриване на съдилища, следва да се имат предвид предварително установени критерии, които се основават на обективни и общовалидни данни. Примерните критерии, които са от значение за взимане на решение за броя и местоположението на съдилищата и са възприети въз основа на общите критерии за преструктуриране на съдилища от Европейската мрежа за съдебни съвети, се изразяват в следното: 
- териториална достъпност на органите на съдебна власт; 
- географски разстояния и достъпност на транспортни средства; 
- структурна натовареност на органите на съдебна власт; 
- адекватен брой съдии и съдебни служители, за да се гарантира високо качество в дейността на съответния орган на съдебна власт. 
Град Каварна e административен и стопански център на едноименната община Каварна. Градът е разположен в средните части на северното Българско Черноморие, южно от нос Калиакра. Община Каварна е една от 14 крайморски общини на страната, разположена в Североизточен регион, на територията на област Добрич. Тя включва 21 населени места, обединени около един град - гр. Каварна, център на общината /гр.Каварна, с.Белгун, с.Било, с.Божурец, с.Българево, с.Видно, с.Вранино, с.Иречек, с.Камен бряг, с.Крупен, с.Могилище, с.Нейково, с.Поручик-Чунчево, с.Раковски, с.Свети Никола, с.Селце, с.Септемврийци, с.Топола, с.Травник, с.Хаджи Димитър и с.Челопечене/. 
Град Каварна се намира на 48 км от областния център Добрич, на 18 км от Балчик, на 20 км от Шабла, на 38 км от Дуранкулак, на 60 км от Варна и на 500 км от София. 
Градът предлага редовен автобусен транспорт до най-близките населени места, до гр. София, както и до гр. Варна и интернационалното летище разположено на около 65 км. разстояние. На територията на общината няма наличен железопътен транспорт.
Видно от статистическата справка за 2021 г. общият брой на населението на община Каварна е 13 532 души, от които 10 426 са жителите на гр. Каварна, 3 106 са жителите в селата. Градското население е около 77% а селското – 23%. Данните за достъпа до правосъдие сочат, че няма население живеещо в необлагодетелстван планински район. Отдалечеността на град Каварна от Районен съд – Балчик е 19 км.
Видно от направен сравнителен анализ на постъпленията на дела през 2021 г. е налице леко увеличение на общия брой постъпили дела в сравнение с 2020 г. и намаление спрямо делата през 2019 г. По отношение на броя постъпили дела (граждански и наказателни) месечно на един магистрат по щат, данните показват тенденция за намаление на делата месечно на един магистрат от 28,94 д. през 2019 г. до 23,61 д. през 2020 г. и 24,81 д. през 2021 г. При броя свършените граждански и наказателни дела месечно на един магистрат през 2021 г. /25,42 д./ се наблюдава намаление в сравнение с 2019 г. /28,11 д./ и увеличение спрямо броят им през 2020 г. /23,36д./.
След проведено обсъждане и изложените съображения, както и в съответствие с разпоредбите на чл.126, ал.1 от Конституцията на Република България, чл. 30, ал.2, т. 7 от Закона за съдебната власт, във връзка с решение по т.4 от протокол № 34/05.10.2021 г. на съдийската колегия на Висшия съдебен съвет, КСКНСС счита за целесъобразно оптимизирането чрез прилагане на един от възможните модели – обединяване на РС – Каварна и РС – Балчик в един районен съд, като последният стане приемащ и селищата от съдебния район на РС – Каварна преминат към съдебния район на РС –Балчик.

Въз основа на горното,

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
     				    Р Е Ш И:

16.1. Предлага на СК на ВСС да открие процедура по оптимизиране на структурата и организацията на дейността на районните съдилища от съдебния район на Окръжен съд – Добрич и да се възложи на комисия „Съдебна карта, натовареност и съдебна статистика” при СК на ВСС в срок до ………. да организира обществено обсъждане и обобщи всички изразени становища на заинтересованите страни по отношение на въпроса за обединяване чрез вливане на  РС – Каварна към РС – Балчик и свързаната с това промяна в границите на съдебния район на РС – Балчик, както и да изготви проект на решения вкл. с оглед уреждането на правните последици от обединяването на съдилищата (правоприемство, преназначаване на съдии и съдебни служители по реда на чл. 194, ал. 1 ЗСВ, неприключили съдебни дела, архивиране на свършените дела, разпределение на ползването на недвижимото имущество, преминаването на движимото имущество и моторни превозни средства на предложеният за закриване съд, както и всички други бюджетни и финансови последствия от закриването на съда и др.).

16.2. Внася  в заседание насрочено за 10.05.2022 г. предложенията по т.1, като предлага на СК на ВСС да вземе следното решение:

ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ОТКРИВА ПРОЦЕДУРА по оптимизиране на структурата и организацията на дейността на районните съдилища от съдебния район на Окръжен съд – Добрич.

2. ВЪЗЛАГА на комисия „Съдебна карта, натовареност и съдебна статистика” при СК на ВСС в срок до ………. да организира обществено обсъждане и представи на колегията изразените становища на заинтересовани страни по отношение на въпроса за преструктуриране на  РС – Каварна чрез обединяване чрез вливане на  РС – Каварна към РС – Балчик и свързаната с това промяна в  границите на съдебния район на РС – Балчик, както и да изготви проект на решения вкл. с оглед уреждането на правните последици от обединяването на съдилищата (правоприемство, преназначаване на съдии и съдебни служители по реда на чл. 194, ал. 1 ЗСВ, неприключили съдебни дела, архивиране на свършените дела, разпределение на ползването на недвижимото имущество, преминаването на движимото имущество и моторни превозни средства на предложеният за закриване съд, както и всички други бюджетни и финансови последствия от закриването на съда и др.). 

ПРЕДСЕДАТЕЛ НА КОМИСИЯ
					„СЪДЕБНА КАРТА, НАТОВАРЕНОСТ
					И СЪДЕБНА СТАТИСТИКА”
КЪМ СК НА ВСС:  / п /

ДАНИЕЛА МАРЧЕВА